
	錢仲陽傳

	卷上脈證治法



小兒脈法

脈亂不治，氣不和弦急，伤食沉缓，虛驚促急，风浮，冷沉细。


變蒸論小兒藥證真訣：全 第33頁 (圖書館) - 中國哲學書電子化計劃

小兒在母腹中，乃生骨氣，五臟六腑，成而未具全。自生之後，即長骨脈，五臟六腑之神智也。變者，易也。（巢论云：上多變氣。）又生變蒸者，自内而長，自下而上，又身熱，故以生之日後，三十二日一變。變每畢，即情性有異于前。何者？長生腑臟智意故也。何謂三十二？長骨添精神。人有三百六十五骨，除手足中四十五碎骨外，有三百二十數。自生下骨，一日十段而上之，十日百段，三十二日計三百二十段，爲一遍，亦曰一蒸。骨之餘氣，自腦分入齦中，作三十二齒。而齒牙有不及三十二數者，由變不足其常也。或二十八日即至，長二十八齒，以下仿此，但不过三十二之數也。凡一周遍，乃發虛熱，諸病如是。十周則小蒸畢也。計三百二十日生骨氣，乃全而未壯也。故初三十二日一變，生腎志。六十四日再變生膀胱。其發耳與𩨒冷。腎與膀胱俱主于水，水數一，故先變。生之九十六日三變，生心喜。一百二十八日四變生小腸。其发汗出而微驚。心爲火，火數二，一百六十日五變生肝哭。一百九十二日六變生胆。其发目不开而赤。肝主木，木數三。二百二十四日七變生肺聲。二百五十六日八變生大腸。其发肤熱而汗或不汗。肺屬金，金數四。二百八十八日九變生脾智。三百二十日十變生胃。其发不食，腸痛而吐乳。此後乃齒生，能言知喜怒，故云始全也。太仓云：氣入四肢，長碎骨于十變。後六十四日長其經脈，手足受血，故手能持物，足能行立也。經云：變且蒸，謂蒸畢而足一歲之日也。師曰：不汗而熱者，发其汗，大吐者，微下，不可余治。是以小兒须變蒸。脱齒者，如花之易苗。所謂不及三十二齒，由變之不及。齒当與變日相合也，年壯而視齒方明。


五臟所主

心主驚。實則叫哭发熱，饮水而摇（聚珍本作搐）；虛則卧而悸动不安。


肝主风。實則目直，大叫，呵欠，项急，顿闷；虛則切（咬）牙，多欠氣。熱則外生氣；湿則内生氣。


脾主困。實則困睡，身熱，饮水；虛則吐泻，生风。


肺主喘。實則闷亂喘促，有饮水者，有不饮水者；虛則哽氣，長出氣。


腎主虛，無實也。惟疮疹，腎實則變黑陷。


更当别虛實證。假如肺病又見肝證，切牙多呵欠者，易治，肝虛不能胜肺故也。若目直、大补母，實則泻子。


五臟病

肝病，哭叫，目直，呵欠，顿闷，项急。


心病，多叫哭，驚悸，手足动摇，发熱饮水。


脾病，困睡，泄泻，不思饮食。


肺病，闷亂哽氣，長出氣，氣短喘息。


腎病，無精光，畏明，体骨重。


肝外感生风

呵欠，顿闷，口中氣熱。当发散，大青膏主之。若能食，饮水不止，当大黃丸微下之。余不可下。


肝熱

手寻衣领及亂捻物，泻青丸主之。壯熱饮水，喘闷，泻白散主之。


肺熱

手掐眉目鼻面，甘桔汤主之。


肺盛復有风冷

胸满短氣，氣急喘嗽上氣。当先散肺，後发散风冷。散肺，泻白散、大青膏主之。肺不伤寒則不胸满。


肺虛熱

唇深红色，治之散肺。虛熱，少服泻白散。


肺臟怯

唇白色，当补肺，阿胶散主之。若闷亂氣粗，喘促哽氣者，難治，肺虛损故也。


脾肺病久，則虛而唇白。脾者肺之母也，母子皆虛，不能相营，故名曰怯肺，主唇白。


白而泽者吉，白如枯骨者死。


心熱

視其睡，口中氣温，或合面睡，及上窜切牙，皆心熱也。导赤散主之。


心氣熱則心胸亦熱，欲言不能而有就冷之意，故合面卧。


心實

心氣實則氣上下行涩，合卧則氣不得通。故喜仰卧，則氣得上下通也。泻心汤主之。


腎虛

兒本虛怯，由胎氣不成，則神不足。目中白睛多，其顱即解，（囟开也，）面色白。此皆難養，纵長不过八八之數。若恣色欲多，不及四旬而亡。或有因病而致腎虛者，非也。又腎氣不足，則下窜，蓋骨重惟欲坠于下而缩身也。腎水，阴也，腎虛則畏明，皆宜补腎，地黃丸主之。


面上證

左腮爲肝，右腮爲肺，额上爲心，鼻爲脾，颏爲腎。赤者，熱也，隨證治之。


目内證

赤者，心熱，导赤散主之。


淡红者，心虛熱，生犀散主之。


青者，肝熱，泻青丸主之。浅淡者补之。


黃者，脾熱，泻黃散主之。


無精光者，腎虛，地黃丸主之。


肝病胜肺

肝病秋見。（一作日晡）肝强胜肺，肺怯不能胜肝，当补脾肺治肝。益脾者，母令子實故也。补脾，益黃散；治肝，泻青丸主之。


肺病胜肝

肺病春見。（一作早晨）肺胜肝，当补腎肝治肺臟。肝怯者，受病也。补肝腎，地黃丸；治肺，泻白散主之。


肝有风

目连扎不搐，得心熱則搐。治肝，泻青丸；治心，导赤散主之。


肝有熱

目直視不搐，得心熱則搐。治肝，泻青丸；治心，导赤散主之。


肝有风甚

身反折强直不搐，心不受熱也，当补腎治肝。补腎，地黃丸；治肝，泻青丸主之。


凡病或新或久，皆引肝风，风动而上于头目，目屬肝，肝风入于目，上下左右如风吹，不輕不重，兒不能任，故目连扎也。若熱入于目，牵其筋脈，两俱紧，不能转視，故目直也。若得心熱則搐，以其子母俱有實熱，风火相搏故也。治肝，泻青丸；治心，导赤散主之。


驚痫发搐

男发搐，目左視無聲，右視有聲；女发搐，目右視無聲，左視有聲：相胜故也。更有发時證。


早晨发搐

因潮熱，寅、卯、辰時身体壯熱，目上視，手足动摇，口内生熱涎，项颈急。此肝旺，当补腎治肝也。补腎，地黃丸；治肝，泻青丸主之。


日午发搐

因潮熱，巳、午、未時发搐，心神驚悸，目上視，白睛赤色，牙关紧，口内涎，手足动摇。此心旺也，当补肝治心。治心，导赤散、凉驚丸；补肝，地黃丸主之。


日晚发搐

因潮熱，申、酉、戌時不甚搐而喘，目微斜視，身体似熱，睡露睛，手足冷，大便淡黃水。是肺旺，当补脾治心肝。补脾，益黃散；治肝，泻青丸；治心，导赤散主之。


夜間发搐

因潮熱，亥、子、丑時不甚搐，而卧不稳，身体温壯，目睛紧斜視，喉中有痰，大便银褐色，乳食不消，多睡，不納津液。当补脾治心。补脾，益黃散；治心，导赤散、凉驚丸主之。


伤风後发搐

伤风後得之，口中氣出熱，呵欠，顿闷，手足动摇。当发散，大青膏主之。小兒生本怯者，多此病也。


伤食後发搐

伤食後得之，身体温，多唾多睡，或吐不思食而发搐。当先定搐，搐退，白饼子下之，後服安神丸。


百日内发搐

真者不过三两次必死，假者发频不爲重。真者内生驚痫，假者外伤风冷。蓋血氣未實，不能胜任乃发搐也。欲知假者，口中氣出熱也。治之可发散，大青膏主之，及用涂囟浴体法


急驚

因闻大聲或大驚而发搐，发过則如故，此無阴也。当下，利驚丸主之。


小兒急驚者，本因熱生于心。身熱面赤引饮，口中氣熱，大小便黃赤，剧則搐也。蓋熱盛則风生，风屬肝，此陽盛阴虛也。故利驚丸主之，以除其痰熱。不可與巴豆及温藥大下之，恐蓄虛熱不消也。小兒熱痰客于心胃，因闻聲非常，則动而驚搐矣。若熱极，虽不因闻聲及驚，亦自发搐。


慢驚

因病後，或吐泻脾胃虛损，遍身冷，口鼻氣出亦冷，手足時螈，昏睡，睡露睛。此無陽也，栝蒌汤主之。


凡急慢驚，阴陽異證，切宜辨而治之，急驚合凉泻，慢驚合温补。世間俗方，多不分别，误小兒甚多。又小兒伤于风冷，病吐泻，醫謂脾虛，以温补之；不已，復以凉藥治之；又不已，謂之本伤风，醫亂攻之。因脾氣即虛，内不能散，外不能解。至十余日，其證多睡露睛，身温，风在脾胃，故大便不聚而爲泻。当去脾間风，风退則利止。宣风散主之。後用使君子丸补其胃。亦有諸吐利久不差者，脾虛生风而成慢驚。


五痫

凡治五痫，皆隨臟治之，每臟各有一兽并，五色丸治其病也。


犬痫：反折，上窜，犬叫，肝也。


羊痫：目證，吐舌，羊叫，心也。


牛痫：目直視，腹满，牛叫，脾也。


鸡痫：驚跳，反折，手纵，鸡叫，肺也。


猪痫：如尸，吐沫，猪叫，腎也。


五痫重者死，病後甚者亦死。


疮疹候

面燥腮赤，目胞亦赤，呵欠顿闷，乍凉乍熱，咳嗽嚏喷，手足梢冷，夜卧驚悸多睡，并疮疹證，此天行之病也。惟用温凉藥治之，不可妄下及妄攻发、受风冷。


五臟各有一證：肝臟水；肺臟脓；心臟斑；脾臟疹；歸腎變黑。


惟斑疹病後，或发痫，余疮難发。痫矣，木胜脾，木歸心故也。若凉驚，用凉驚丸；温驚，用粉红丸。


小兒在胎十月，食五臟血秽，生下則其毒当出。故疮疹之状，皆五臟之液。肝主泪，肺主涕，心主血，脾爲裹血。其疮出有五名，肝爲水，以泪出如水，其色青小。肺爲脓，如涕稠浊，色白而大。心爲斑，主心血，色赤而小，次于水。脾爲疹，小次斑疮，其主裹血，故赤色黃浅也。涕、泪出多，故脓、水皆大；血营于内，所出不多，故斑疹皆小也。病者，涕泪俱少，譬胞中容水，水去則瘦故也。


始发潮熱三日以上，熱运入皮肤，即发疮疹，而不甚多者，熱留肤腠之間故也。潮熱隨臟出，如早食潮熱不已，爲水之类也。


疮疹始发之時，五臟證見，惟腎無候，但見平證耳，𩨒凉、耳凉是也。𩨒、耳俱屬于腎，者，死病也。


凡疮疹若出，辨視輕重。若一发便出尽者，必重也；疮夹疹者，半輕半重也；出稀者輕，里陷，昏睡，汗出不止，烦躁熱渴，腹胀，啼喘，大小便不通者困也。凡疮疹当乳母慎口，不可令饥及受风冷。必歸腎而變黑，難治也。


有大熱者，当利小便；有小熱者，宜解毒。若黑紫干陷者，百祥丸下之；不黑者慎勿下。更看時月輕重：大抵疮疹屬陽，出則爲顺，故春夏病爲顺，秋冬病爲逆。冬月腎旺又盛寒，病多歸腎變黑。又当辨春脓，夏黑陷，秋斑子，冬疹子，亦不顺也，虽重病猶十活四五。黑者無問何時，十難救一。其候或寒战噤牙，或身黃肿紫，宜急以百祥丸下之。復恶寒不已，身冷出汗，耳𩨒反熱者，死病也。何以然？腎氣大旺，脾虛不能制故也。下後身熱氣温，欲饮水者可治，以脾土胜腎，寒去而温熱也。治之宜解毒，不可妄下，妄下則内虛多歸于腎。若能食而痂头焦起，或未黑而喘實者，可下之。身熱，烦渴，腹满而喘，大小便涩，面赤，闷亂，大吐，此当利小便；不差者，宜宣风散下之。若五七日痂不焦，是内发熱，熱氣蒸于皮中，故疮不得焦痂也。宜宣风散导之，用生犀磨汁解之，使熱不生，必著痂矣。


疮疹由内相胜也，惟斑疹能作搐。疹爲脾所生，脾虛而肝旺乘之。木来胜土，熱氣相击，动于心神，心喜爲熱，神氣不安，因搐成痫。斑子爲心所生，心生熱，熱則生风，风屬于肝，二臟相搏，风火相争，故发搐也。治之当泻心肝补其母，栝蒌汤主之。


疮黑而急泻，便脓血并痂皮者顺，水谷不消者逆。何以然？且疮黑屬腎，脾氣本强，或舊服补脾藥，脾氣得實，腎虽用事，脾可制之。今疮入腹爲脓血及连痂皮得出，是脾强腎退，即病出而安也。米谷及泻乳不化者，是脾虛不能制腎，故自泄也，此必難治。


伤风

昏睡口中氣熱，呵欠顿闷，当发散，與大青膏解。不散，有下證，当下，大黃丸主之。


大饮水不止而善食者，可微下。余不可下也。


伤风手足冷

脾臟怯也，当和脾後发散。和脾，益黃散；发散，大青膏主之。


伤风自利

脾臟虛怯也，当补脾，益黃散；发散，大青膏主之。未差，調中丸主之。有下證，大黃丸下之。下後服温驚丸。


伤风腹胀

脾臟虛也，当补脾，必不喘後发散，仍补脾也。去胀，塌氣丸主之；发散，大青膏主之


伤风兼臟

兼心則驚悸。


兼肺則闷亂，喘息哽氣，長出氣，嗽。


兼腎則畏明。


各隨补母，臟虛見故也。


伤风下後余熱

以藥下之太过，胃中虛熱，饮水無力也。当生胃中津液，多服白術散。


伤寒疮疹同異

伤寒男体重、面黃；女面赤、喘急、憎寒。各口中氣熱、呵欠顿闷、项急也。疮疹則腮、多喷嚏、悸动、昏倦、四肢冷也。伤寒，当发散之。治疮疹，行温平之功，有大熱者解毒。余見前說。


初生三日内吐泻壯熱

不思乳食，大便乳食不消或白色，是伤食。当下之，後和胃。下用白饼子；和胃用益黃散主之。


初生三日以上至十日吐泻身温凉

不思乳食，大便青白色，乳食不消，此上實下虛也。更有兼見證。


肺睡露睛、喘氣。


心驚悸、饮水。


脾困倦、饶睡。


肝呵欠、顿闷。


腎不語、畏明。


当泻，見兒兼臟，补脾，益黃散主之。此二證。多病于秋夏也。


初生下吐

初生下，拭掠兒口中，秽恶不尽，咽入喉中故吐，木瓜丸主之。凡初生，急须拭掠口中，令净，若啼聲一发則咽下，多生諸病。


伤风吐泻身温

乍凉乍熱，睡多氣粗，大便黃白色，呕吐，乳食不消，時咳嗽，更有五臟兼見證，当煎入臟君臣藥，化大青膏，後服益黃散。如先曾下，或無下證，慎不可下也。此乃脾肺受寒，不能入食也。


伤风吐泻身熱

多睡，能食乳，饮水不止，吐痰，大便黃水，此爲胃虛熱渴吐泻也。当生胃中津液，以止其渴，止後用发散藥。止渴多服白術散。发散大青膏主之。


伤风吐泻身凉

吐沫，泻青白色，闷亂不渴，哽氣，長出氣，睡露睛，此伤风荏苒輕怯，因成吐泻。当补脾後发散。补脾，益黃散；发散，大青膏主之。此二證，多病于春冬也。


风温潮熱壯熱相似

潮熱者，時間发熱，过時即退，来日根據時发熱，此欲发驚也。壯熱者，一向熱而不已，甚則发驚痫也。风熱者，身熱而口中氣熱，有风證。温壯者，但温而不熱也。


腎怯失音相似

病吐泻及大病後，虽有聲而不能言，又能咽藥，此非失音，爲腎怯，不能上接于陽故也。当补腎，地黃丸主之。失音乃猝病耳。


黃相似

身皮、目皆黃者，黃病也。身痛，膊背强，大小便涩，一身尽黃，面目指爪皆黃，如屋尘色，看物皆黃，渴者難治，此黃胆也。二證多病于大病後。别有一證，不因病後，身微黃者，胃熱也。大人亦同。又有面黃，腹大，食土，渴者，脾疳也。又有自生而身黃者，胎疸也。古書云：諸疸皆熱，色深黃者是也；若淡黃兼白者，胃怯、胃不和也。


夏秋吐泻

五月十五日以後，吐泻，身壯熱，此熱也。小兒臟腑，十分中九分熱也。或因伤熱乳食，吐乳不消，泻深黃色，玉露散主之。


六月十五日以後，吐泻，身温似熱，臟腑六分熱四分冷也。吐呕，乳食不消，泻黃白色，似渴，或食乳或不食乳。食前少服益黃散；食後多服玉露散。


七月七日以後，吐泻，身温凉，三分熱七分冷也。不能食乳，多似睡，闷亂哽氣，長出氣，睡露睛，唇白多哕，欲大便，不渴。食前多服益黃散；食後少服玉露散。


八月十五日以後，吐泻，身冷無陽也。不能食乳，干哕，泻青褐水。当补脾，益黃散主之。不可下也。


吐乳

吐乳，泻黃，伤熱乳也。吐乳，泻青，伤冷乳也。皆当下。


虛羸

脾胃不和，不能食乳，致肌瘦。亦因大病或吐泻後，脾胃尚弱，不能傳化谷氣也。有冷者，時時下利，唇口青白；有熱者，温壯身熱，肌肉微黃。此冷熱虛羸也。冷者，木香丸主之。


夏月不可服，如有證則少服之。熱者，胡黃连丸主之。冬月不可服，如有證則少服之。


咳嗽

夫嗽者，肺感微寒。八九月間，肺氣大旺，病嗽者，其病必實，非久病也。其證面赤、痰盛、身熱，法当以葶苈丸下之。若久者，不可下也。十一月、十二月嗽者，乃伤风嗽也，风從背脊第三椎肺俞穴入也，当以麻黃汤汗之。有熱證，面赤、饮水、涎熱、咽喉不利者，宜兼甘桔汤治之。若五七日間，其證身熱，痰盛，唾粘者，以褊银丸下之。有肺盛者，咳而後喘，面肿，欲饮水，有不饮水者，其身即熱，以泻白散泻之。若伤风咳嗽五七日，無熱證而但嗽者，亦葶苈丸下之，後用化痰藥。有肺虛者，咳而哽氣，時時長出氣，喉中有聲，此久病也，以阿胶散补之。痰盛者，先實脾，後以褊银丸微下之，涎退即补肺，补肺如上法。有嗽而吐水，或青绿水者，以百祥丸下之。有嗽而吐痰涎、乳食者，以白饼子下之，有嗽而咯脓血者，乃肺熱，食後服甘桔汤。久嗽者，肺亡津液，阿胶散补之。咳而痰實，不甚喘，而面赤，時饮水者，可褊银丸下之。治嗽大法：盛即下之，久即补之，更量虛實，以意增损


諸疳

疳在内，目肿，腹胀，利色無常，或沫青白，渐瘦弱，此冷證也。


疳在外，鼻下赤烂，目燥，鼻头上有疮不著痂，渐绕耳生疮。治鼻疮烂，兰香散。諸疮，白粉散主之。


肝疳，白膜遮睛，当补肝，地黃丸主之。


心疳，面黃颊赤，身壯熱，当补心，安神丸主之。


脾疳，体黃腹大，食泥土，当补脾，益黃散主之。


腎疳，极瘦，身有疮疥，当补腎，地黃丸主之。


筋疳，泻血而瘦，当补肝，地黃丸主之。


肺疳，氣喘，口鼻生疮，当补脾肺，益黃散主之。


骨疳，喜卧冷地，当补腎，地黃丸主之。


諸疳，皆根據本臟补其母及與治疳藥，冷則木香丸，熱則胡黃连丸主之。


疳皆脾胃病，亡津液之所作也。因大病或吐泻後，以藥吐下，致脾胃虛弱亡津液。且小兒病疳，皆愚醫之所坏病。假如潮熱，是一臟虛一臟實，而内发虛熱也。法当补母而泻本臟則愈。假令日中发潮熱，是心虛熱也，肝爲心母，則宜先补肝，肝實而後泻心，心得母氣則内平，而潮熱愈也。醫見潮熱，妄謂其實，乃以大黃、牙硝辈諸冷藥利之。利既多矣，不能禁约而津液内亡，即成疳也。又有病癖，其疾发作，寒熱饮水，胁下有形硬痛。治癖之法，当渐消磨，醫反以巴豆、砂辈下之。小兒易虛易實，下之既过，胃中津液耗损，渐令疳瘦。


又有病伤寒，五六日間有下證，以冷藥下之太过，致脾胃津液少，即使引饮不止，而生熱也。熱氣内耗，肌肉外消，他邪相干，證變諸端，因亦成疳。


又有吐泻久病，或醫妄下之，其虛益甚，津液燥损，亦能成疳。


又有肥疳，即脾疳也，身瘦黃，皮干，而有疮疥。其候不一，種種異端，今略举纲紀：


目涩或生白膜，唇赤，身黃干或黑，喜卧冷地，或食泥土，身有疥疮，泻青白黃沫，水利色變，易腹满，身耳鼻皆有疮，发鬓作穗，头大项细极瘦，饮水，皆其證也。


大抵疳病当辨冷熱肥瘦。其初病者爲肥熱疳，久病者爲瘦冷疳。冷者木香丸，熱者黃连丸主之。冷熱之疳，尤宜如聖丸。故小兒之臟腑柔弱，不可痛击，大下必亡津液而成疳。


凡有可下，量大小虛實而下之，則不至爲疳也。初病津液少者，当生胃中津液，白術散主之。惟多則妙。余見下。


胃氣不和

面白無精光，口中氣冷，不思食，吐水。当补脾，益黃散主之。


胃冷虛

面白色弱，腹痛不思食。当补脾，益黃散主之。若下利者，調中丸主之。


積痛

口中氣温，面黃白，目無精光，或白睛多，及多睡，畏食，或大便酸臭者。当磨積，宜消積丸；甚者，当白饼子下之。後和胃。


虫痛

（虛實腹痛附）


面白，心腹痛，口中沫及清水出，发痛有時，安虫散主之。小兒本怯者，多此病。


積痛、食痛、虛痛，大同小異。惟虫痛者，当口淡而沫自出，治之隨其證。


虫與痫相似

小兒本怯，故胃虛冷，則虫动而心痛，與痫略相似，但目不斜，手不搐也。安虫散主之


氣不和

口频撮，当調氣，益黃散主之。


食不消

脾胃冷，故不能消化。当补脾，益黃散主之。


腹中有癖

不食，但饮乳是也。当渐用白饼子下之。


小兒病癖，由乳食不消，伏在腹中，乍凉乍熱，饮水或喘嗽，與潮熱相类，不早治，必成疳。以其有癖，則令兒不食，致脾胃虛而熱发，故引饮水过多，即荡涤腸胃，亡失津液，脾胃不能傳化水谷，其脈沉细，益不食，脾胃虛衰，四肢不举，諸邪遂生，鲜不瘦而成疳矣。余見疳门。


虛實腹胀

（肿附）


腹胀由脾胃虛，氣攻作也。實者闷亂喘满，可下之，用紫霜丸白饼子。不喘者虛也，不可下。若误下，則脾氣虛，上附肺而行，肺與脾子母皆虛。肺主目胞腮之类，脾主四肢，母氣虛甚，即目胞腮肿也。色黃者，屬脾也。治之用塌氣丸渐消之。未愈渐加丸數，不可以丁香、木香、橘皮、豆蔻大温散藥治之。何以然？脾虛氣未出，腹胀而不喘，可以散藥治之。使上下分消其氣，則愈也。若虛氣已出，附肺而行，即脾胃内弱，每生虛氣，入于四肢面目矣。


小兒易爲虛實，脾虛不受寒温，服寒則生冷，服温則生熱，当識此勿误也。胃久虛熱，多生疸病，或引饮不止。脾虛不能胜腎，隨肺之氣上行于四肢，若水状；腎氣浸浮于肺，即大喘也。此当服塌氣丸。病愈後面未红者，虛衰未復故也。


治腹胀者，譬如行兵战寇于林。寇未出林，以兵攻之，必可获；寇若出林，不可急攻，攻必有失，当以意渐收之，即顺也。


治虛腹胀，先服塌氣丸；不愈，腹中有食積结粪，小便黃，時微喘，脈伏而實，時饮水，能食者，可下之。蓋脾初虛而後结有積。所治宜先补脾，後下之，下後又补脾，即愈也。补肺恐生虛喘。


喜汗

浓衣卧而额汗出也，止汗散主之。


盗汗

睡而自汗出，肌肉虛也，止汗散主之。遍身汗，香瓜丸主之。


夜啼

脾臟冷而痛也，当與温中藥，及以法禳之，花火膏主之。


驚啼

邪熱乘心也，当安心，安神丸主之。


弄舌

脾臟微熱，令舌络微紧，時時舒舌。治之勿用冷藥及下之，当少與泻黃散，渐服之。亦或饮水，醫疑爲熱，必冷藥下之者，非也。饮水者，脾胃虛，津液少也。又加面黃肌瘦，五心烦熱，即爲疳瘦，宜胡黃连丸辈。大病未已，弄舌者凶。


丹瘤

熱毒氣客于腠理，搏于血氣，发于外皮，上赤如丹，当以白玉散涂之。


解顱

年大而囟不合，腎氣不成也，長必少笑。更有目白睛多，白色瘦者，多愁少喜也。余見腎虛。


太陽虛汗

上至头，下至项，不过胸也，不须治之。


胃怯汗

上至项，下至脐，此胃虛，当补胃，益黃散主之。


胃啼

小兒筋骨血脈未成，多哭者，至小所有也。


胎肥

生下肌肉浓，遍身血色红。盈月以後，渐渐肌瘦，目白睛粉红色，五心熱，大便難，時時生涎，浴体法主之。


胎怯

生下面色無精光，肌肉薄，大便白水，身無血色，時時哽氣多哕，目無精彩，当浴体法主之。


胎熱

生下有血氣，時叫哭，身壯熱如淡茶色，目赤，小便赤黃，粪稠，急食乳，浴体法主之。更别父母肥瘦，肥不可生瘦，瘦不可生肥也。


急欲乳不能食

因客风熱入兒脐，流入心脾經，即舌浓唇燥，口不能乘乳，当凉心脾。


龟背龟胸

肺熱胀满，攻于胸膈，即成龟胸。又乳母多食五辛亦成。兒生下客风入脊，逐于骨髓。


即成


肿病

腎熱傳于膀胱，膀胱熱盛，逆于脾胃，脾胃虛而不能制腎，水反克土，脾隨水行，脾主四肢，肺爲心克，故喘。或問曰：心刑肺，肺本見虛，今何喘實？曰：此有二，一者肺大喘，此五臟逆；二者腎水氣上行，傍浸于肺，故令大喘。此皆難治。


五臟相胜輕重

肝臟病見秋，木旺肝强胜肺也，宜补肺泻肝。輕者肝病退，重者唇白而死。


肺病見春，金旺肺胜肝，当泻肺。輕者肺病退，重者目淡青，必发驚。更有赤者，当搐，爲肝怯，当目淡青色也。


心病見冬，火旺心强胜腎，当补腎治心。輕者病退，重者下窜不語，腎虛怯也。


腎病見夏，水胜火，腎胜心也，当治腎。輕者病退，重者悸动当搐也。


脾病見四旁，皆仿此治之。顺者易治，逆者難治。脾怯当面赤黃，五臟相反，隨證治之


雜病證

目赤兼青者，欲发搐。


目直而青，身反折强直者，生驚。


切牙甚者，发驚。


口中吐沫水者，後必虫痛。


昏睡善嚏悸者，將发疮疹。


吐泻昏睡露睛者，胃虛熱。


吐泻昏睡不露睛者，胃實熱。


吐泻乳不化，伤食也。下之。


吐沫及痰或白、绿水，皆胃虛冷。


吐稠涎及血，皆肺熱，久則虛。


泻黃、红、赤、黑皆熱，赤亦毒。


泻青白，谷不化，胃冷。


身熱不饮水者，熱在外；身熱饮水者，熱在内。


口噤不止則失音。迟聲亦同。


長大不行，行則脚细。


齒久不生，生則不固。


发久不生，生則不黑。


血虛怯爲冷所乘，則唇青。


尿深黃色，久則尿血。


小便不通，久則胀满，当利小便。


洗浴拭脐不干，风入作疮，令兒撮口，甚者，是脾虛。


吐涎痰熱者，下之；吐涎痰冷者，温之。


先发脓，後发斑子者，逆。


先发脓，後发疹子者，顺。


先发水，後发疹子者，逆。


先发脓，後发水多者，顺；少者，逆。


先水，後斑子多者，逆；少者，顺。


先疹子，後斑子者，顺。


凡疮疹只出一般者，善。


胎實面红，目黑睛多者，多喜笑。


胎怯面黃，目黑睛少，白睛多者，多哭。


凡病先虛，或下之，合下者先實其母，然後下之。假令肺虛而痰實，此可下。先当益脾，後方泻肺也。


大喜後食乳食，多成驚痫。


大哭後食乳食，多成吐泻。


心痛吐水者，虫痛。


心痛不吐水者，冷心痛。


吐水不心痛者，胃冷。


病重，面有五色不常；不泽者，死。


呵欠面赤者，风熱。


呵欠面青者，驚风。


呵欠面黃者，脾虛驚。


呵欠多睡者，内熱。


呵欠氣熱者，伤风。


熱證疏利或解化後，無虛證，勿温补，熱必隨生。


不治證

目赤脈贯瞳仁。


囟肿及陷。


鼻干黑。


鱼口氣急。


吐虫不定。


泻不定精神好。


大渴不止，止之又渴。


吹鼻不喷。


病重口干不睡。


時氣唇上青黑点。


颊深赤如涂胭脂。


鼻开张。


喘急不定。


卷中記嘗所治病二十三證

李寺丞子，三歲，病搐，自卯至巳。數醫不治，後召錢氏視之。搐目右視，大叫哭。李曰：，发搐時無聲，右視有聲；女发時，右視無聲，左視有聲。所以然者，左肝右肺，肝木肺金，男目右視，肺胜肝也；金来刑木，二臟相战，故有聲也。治之，泻其强而补其弱。心實者，亦当泻之，肺虛不可泻。肺虛之候，闷亂哽氣，長出氣，此病男反女，故男易治于女也。


假令女发搐目左視，肺之胜肝，又病在秋，即肺兼旺位，肝不能任，故哭叫。当大泻其肺，然後治心续肝。所以俱言目反直視，乃肝主目也。凡搐者，风熱相搏于内，风屬肝，故引見之于目也。錢用泻肺汤泻之，二日不闷亂，当知肺病退。後下地黃丸补腎，三服後，用泻青丸、凉驚丸各二服。凡用泻心肝藥，五日方愈，不妄治也。又言：肺虛不可泻者何也？曰：设令男目右視，木反克金，肝旺胜肺，而但泻肝，若更病在春夏，金氣极虛，故当补其肺，慎勿泻也。


■


廣親宅七太尉，方七歲，潮熱數日欲愈。錢謂其父二大王曰：七使潮熱方安，八使预防驚搐急搐。召錢治之，三日而愈。蓋预見目直視而腮赤，必肝心俱熱，更坐石机子，乃欲冷，此熱甚也。肌肤素肥盛，脈又急促，故必驚搐。所言語時者，自寅至午，皆心肝所用事時。治之，泻心肝补腎，自安矣。


■


李司户孙病，生百日，发搐三五次。請众醫治，作天钓或作胎驚痫，皆無应者。後錢用大青膏如小豆许，作一服发之。復與涂囟法封之，及浴法，三日而愈。何以然？婴兒初生，肌骨嫩怯，被风伤之，子不能任，故发搐。频发者，輕也。何者？客风在内，每遇不任即搐。搐稀者，是五内发病，不可救也。搐频者。宜散风冷，故用大青膏。不可多服，蓋兒至小，易虛易實，多即生熱，止一服而已，更当封浴，無■


東都王氏子，吐泻，諸醫藥下之，至虛，變慢驚。其候，睡露睛，手足螈而身冷。錢曰：醫留八正散等，數服不利而身復冷。令錢氏利小便。錢曰：不当利小便，利之必身冷。王曰：已身冷矣，因抱出。錢曰：不能食而胃中虛，若利大小便即死。久即脾胃俱虛，当身冷而闭目，幸胎氣實而難衰也。錢用益黃散、使君子丸，四服，令微饮食。至日午果能饮食。所以然者，謂利大小便，脾胃虛寒，当补脾，不可别攻也。後又不語，諸醫作失音治之。錢曰：既失音，开目而能饮食。又牙不紧，而口不紧也，諸醫不能晓。錢以地黃丸补腎。所以然者，用清藥利小便，致脾腎俱虛，今脾已實，腎虛，故补腎必安。治之半月而能言，一月而痊也。


■


東都藥铺杜氏，有子五歲，自十一月病嗽，至三月末止。始得嗽而吐痰，乃外风寒蓄入肺丸、半夏丸、褊银丸諸法下之，其肺即虛而嗽甚。至春三月間尚未愈，召錢氏視之。其候面也。春三月者，肝之位也，肺衰之時也。嗽者，肺之病。肺之病，自十一月至三月，久即虛痿。又曾下之，脾肺子母也，復爲肝所胜，此爲逆也，故嗽而喘促，哽氣，長出氣也。錢急與泻青丸，泻後與阿胶散實肺。次日面青而不光，錢又补肺，而嗽如前，錢又泻肝，泻肝未已，又加肺虛，唇白如练。錢曰：此病必死，不可治也。何者？肝大旺而肺虛熱，肺病不得其時而肝胜之。今三泻肝而肝病不退，三补肺而肺證猶虛，此不久生，故言死也。此證病于秋者，十救三四；春夏者，十難救一。果大喘而死。


■


京東转运使李公，有孙八歲，病嗽而胸满短氣。醫者言肺經有熱，用竹叶汤、牛黃膏各二曰：醫已用竹叶汤、牛黃膏。錢曰：何治也？醫曰：退熱、退涎。錢曰：何熱所作？曰：肺經熱而生嗽，嗽久不除生涎。錢曰：本虛而风寒所作，何熱也？若作肺熱，何不治其肺而反調心？蓋竹叶汤、牛黃膏，治心藥也。醫有惭色。


■


東都张氏孙，九歲，病肺熱。他醫以犀、珠、龍、麝、生牛黃治之，一月不愈。其證：嗽喘他醫用凉藥攻之，一月尚無效。錢曰：凉藥久則寒不能食。小兒虛不能食，当补脾，候饮食如故，即泻肺經，病必愈矣。服补脾藥二日，其子欲饮食。錢以泻白散泻其肺，遂愈。张曰：何以不虛？錢曰：先實其脾，然後泻其肺，故不虛也。


■


睦親宫十太尉，病疮疹，众醫治之。王曰：疹未出。屬何臟腑？一醫言謂大熱，一醫言伤寒臟也？醫曰：在脾胃。錢曰，既在脾胃，何以驚悸？醫無对。錢曰：夫胎在腹中，月至六七則已成形，食母秽液，入兒五臟。食至十月，满胃脘中，至生之時，口有不洁。產母以手拭净，則無疾病。俗以黃连汁压之，云下脐粪及涎秽也。此亦母之不洁，余氣入兒臟中，本先因微寒入而成。疮疹未出。五臟皆見病症，内一臟受秽乍熱，手足冷痹，面腮燥赤，咳嗽時嚏，此五臟證俱也。呵欠顿闷，肝也；時发驚悸，心也；乍凉乍熱，手足冷，脾也；面目腮颊赤，嗽嚏，肺也。惟腎無候，以在腑下，不能食秽故也。凡疮疹乃五臟毒，若出歸一證，則肝水、肝脓、心斑、脾疹，惟腎不食毒秽而無諸證。疮黑者屬腎，由不慎风冷而不饱，内虛也。又用抱龍丸數服愈。其别無他候，故未发出，則見五臟證，已出則歸一臟也。


■


四大王宫五太尉，因坠秋千发驚搐，醫以发熱藥，治之不愈。錢氏曰：本急驚，後生大熱，当先退其熱。以大黃丸、玉露散、惺惺丸，加以牛黃、龍、麝解之。不愈。至三日，肌肤上熱。錢曰：更二日不愈，必发斑疮。蓋熱不能出也。他醫初用藥发散，发散入表，表熱即斑生。本初驚時，当用利驚藥下之，今发散乃逆也。後二日，果斑出。以必胜膏治之，七日睦親宅一大王，病疮疹，始用一李醫，又召錢氏。錢留抱龍丸三服，李以藥下之。其疹稠密可下也。但当用平和藥，频與乳食，不受风冷可也。如疮疹三日不出，或出不快，即微发之；微发不出即加藥，不出即大发之。如大发後不多，及脈平無證者，即疮本稀，不可更发也。有大熱者，当利小便；小熱者，当解毒，若出快，勿发勿下，故止用抱龍丸治之。疮痂若起，能食者，大黃丸下一二行即止。今先下一日，疮疹未能出尽，而稠密甚，則難治，此误也。纵得安，其病有三：一者疥，二者痈，三者目赤。李不能治，經三日黑陷，復召錢氏。


曰：幸不发寒而病未困也。遂用百祥丸治之，以牛李膏爲助。若黑者，歸腎也。腎主胜脾，土不克水，故脾虛寒战則難治。所用百祥丸者，以泻膀胱之腑，腑若不實，臟自不盛也。何以不泻腎？曰：腎主虛，不受泻。若二服不效，即加■


皇都徐氏子，三歲，病潮熱，每日西則发搐，身微熱而目微斜，反露睛，四肢冷而喘，大便斜露睛？曰：搐則目斜。何肢冷？曰：冷厥必内熱。曰：何喘？曰：搐之甚也。曰：何以治之？曰：嚏驚丸鼻中灌之，必搐止。錢又問曰：既謂风病，温壯搐引，目斜露睛，内熱肢冷，及搐甚而喘，并以何藥治之？李曰：皆此藥也。錢曰：不然，搐者肝實也，故令搐。日西身微熱者，肺潮用事。肺主身，温且熱者，爲肺虛。所以目微斜、露睛者，肝肺相胜也。肢冷者，脾虛也。肺若虛甚，用益黃散、阿胶散。得脾虛證退後，以泻青丸、导赤散、凉驚丸治之。後九日平愈。


■


朱监簿子，五歲，夜发熱，晓即如故。众醫有作伤寒者，有作熱治之，以凉藥解之不愈。其白術散末煎一两，汁三升，使任其意取足服。朱生曰：饮多不作泻否？錢曰：無生水不能作泻，纵荡不足怪也，但不可下耳。朱生曰：先治何病？錢曰：止渴治痰，退熱清里，皆此藥也。至晚服尽。錢看之曰：更可服三升。又煎白術散三升，服尽得消愈。第三日又服白術散三升，其子不渴無涎。又投阿胶散，二服而愈。


■


朱监簿子，三歲，忽发熱。醫曰：此心熱，腮赤而唇红，烦躁引饮。遂用牛黃丸三服，以，黃沫如何？曰：胃氣正，即泻自止，此虛熱也。朱曰：醫用泻心汤何如？錢曰：泻心汤者，黃连性寒，多服則利，能寒脾胃也。坐久众醫至，曰實熱。錢曰虛熱。若實熱，何以泻心汤下之不安，而又加面黃颊赤，五心烦躁，不食而引饮？醫曰：既虛熱，何大便黃沫？錢笑曰：便黃沫者，服泻心汤多故也。錢後與胡黃连丸治愈。


■


张氏三子病，歲大者，汗遍身；次者，上至顶，下至胸；小者，但额有汗。众醫以麦煎散，治之不效。錢曰：大者與香瓜丸；次者與益黃散；小者與石膏汤。各五日而愈。


■


廣親宅四大王宫五太尉，病吐泻不止，水谷不化。众醫用补藥，言用姜汁調服之。六月中服，并服之。众醫皆言：吐泻多而米谷不化，当补脾，何以用凉藥？王信众醫，又用丁香散三服。錢後至曰：不可服此。三日外必腹满身熱，饮水吐逆。三日外一如所言。所以然者，謂六月熱甚，伏入腹中而令引饮，熱伤脾胃，即大吐泻。他醫又行温藥，即上焦亦熱，故喘而引饮，三日当死。众醫不能治，復召錢至宫中，見有熱證，以白虎汤三服，更以白饼子下之。一日减藥二分，二日三日，又與白虎汤各二服，、腦子、牛黃、天竺黃、茯苓，以朱砂爲衣，與五丸■


冯承务子，五歲，吐泻，壯熱，不思食。錢曰：目中黑睛少而白睛多，面色白，神怯黑睛少，腎虛也。黑睛屬水，本怯而虛，故多病也。纵長成，必肌肤不壯，不耐寒暑，易虛易實，脾胃亦怯。更不可纵酒欲，若不保養，不过壯年，面上常無精神光泽者，如妇人之失血也。今吐利不食，壯熱者，伤食也，不可下。下之虛入肺則嗽，入心則驚，入脾則泻，入腎則益虛。此但以消積丸磨之，爲微有食也。如伤食甚則可下，不下則成癖也。實食在内，乃可下之，畢，补脾必愈。隨其虛實，無不效者。


■


廣親宫七太尉，七歲，吐泻。是時七月，其證全不食而昏睡，睡觉而闷亂，哽氣，干哕，大便或有或無，不渴。众醫作驚治之，疑睡故也。錢曰：先补脾，後退熱。與使君子丸补脾；退熱，石膏汤。次日又以水银、硫黃二物下之，生姜水調下一字。錢曰：凡吐泻，五月内，九分下而一分补；八月内，十分补而無一分下。此者是脾虛泻。醫妄治之，至于虛损，下之即死。当即补脾。若以使君子丸即缓。錢又留温胃益脾藥止之。醫者李生曰：何食而哕？錢曰：脾虛而不能食，津少即哕逆。曰：何泻青褐水？曰：腸胃至虛，冷极故也。錢治而愈。


■


黃承务子，二歲，病泻。众醫止之，十余日，其證便青白，乳物不消，身凉，加哽氣、昏睡。醫謂病困笃。錢氏先以益脾散三服，补肺散三服。三日，身温而不哽氣。後以白饼子微下之，與益脾散二服，利止。何以然？利本脾虛伤食，初不與大下。置十日，上實下虛，脾氣弱，引肺亦虛，补脾肺，病退即温，不哽氣是也。有所伤食，仍下之也，何不先下後补？曰：便青爲下臟冷，先下必大虛，先實脾肺，下之則不虛，而後更补之也。


■


睦親宫中十大王，疮疹，云疮疹始終出，未有他證，不可下，但当用平和藥，频與乳食，不受风冷可也。如疮疹三日不出，或出不快，即微发之。如疮发後不多出，即加藥；加藥不出，即大发之。如发後不多，及脈平無證，即疮本稀，不可更发也。有大熱者，当利小便。小熱者，当解毒。若不快，勿发勿下攻，止用抱龍丸治之。疮疹若起能食者，大黃丸下一二行即止。有大熱者，当利小便；有小熱者，宜解毒。若黑紫干陷者，百祥丸下之；不黑者，甚，勿下。身熱烦躁，腹满而喘，大小便涩，面赤闷亂大吐，此当利小便。不瘥者，宣风散下之也。若五七日痂不焦，是内发熱氣，蒸于皮中，故疮不得焦痂也。宜宣风散导之，用生犀角磨汁解之，使执不生必著痂矣。


■


辛氏女子，五歲，病虫痛。諸醫以巴豆、干漆、砂之屬，治之不效。至五日外，多哭仰睡卧不安，自按心腹，時大叫。面無正色，或青、或黃、或白、或黑，目無光而慢，唇白吐沫。至六日，胸高而卧转不安。召錢到，錢详視之。用芜荑散三服，見目不除青色，大驚曰：此病大困，若更加泻，則爲逆矣。至次日，辛見錢曰：夜来三更果泻。錢與泻盆中看，如藥汁，以杖搅之，見有丸藥。錢曰：此子肌浓当氣實，今證反虛，不可治也。辛曰：此子肌浓当氣實，今證反虛，不可治也。辛曰：何以然？錢曰：脾虛胃冷則虫动，而今反目青，此肝乘脾，又更加泻，知其氣极虛也。而丸藥隨粪下，即脾胃已脱，兼形病不相应，故知死病。後五日昏笃，七日而死。


■


段斋郎子，四歲，病嗽，身熱，吐痰，數日而咯血。前醫以桔梗汤及防己丸，治之不愈。涎上攻，吐、喘不止。請錢氏，下褊银丸一大服，復以补肺汤、补肺散治之。或問：段氏子咯血肺虛，何以下之？錢曰：肺虽咯血，有熱故也。久則虛痿，今涎上潮而吐，当下其涎，若不吐涎，則不甚便。蓋吐涎能虛，又生驚也。痰實上攻，亦能发搐，故以法只宜先下痰，而後补脾肺，必涎止而吐愈，爲顺治也。若先补其肺，爲逆耳！此所謂識病之輕重先後爲治郑人齐郎中者，家好收藥散施。其子忽臟熱，齐自取青金膏，三服并一服，饵之。服畢三更泻五行，其子困睡，齐言子睡多驚，又與青金膏一服，又泻三行，加口干身熱，齐言尚有微熱未尽，又與青金膏。其妻曰：用藥十余行未安，莫生他病否？召錢氏至，曰：用藥十余行未安，莫生他病否？召錢氏至，曰：已成虛羸。先用前白術散，時時服之，後服香瓜丸，十三日愈。


■


曹宣德子，三歲，面黃，時发寒熱，不欲食而饮水及乳。众醫以爲潮熱，用牛黃丸、麝，不愈。及以止渴干葛散，服之反吐。錢曰：当下白饼子，後补脾。乃以消積丸磨之，此乃癖也。後果愈。何以故？不食，但饮水者，食伏于管内不能消，致令发寒，服止渴藥吐者，以藥冲故也，下之即愈。


卷下諸方


大青膏

治小兒熱盛生风，欲爲驚搐，血氣未實，不能胜邪，故发搐也。大小便根據度，口中氣熱，当发之。


天麻（末一錢）白附子（末生一錢五分）青黛（研一錢）蝎尾（去毒生末）乌蛇梢肉（酒浸焙干取末各一錢）朱砂（研）天竺黃（研）


上同再研细，生蜜和成膏，每服半皂子大至一皂子大。月中兒粳米大。同牛黃膏、温薄荷水化一处服之。五歲以上，同甘露散服之。


學海案：“聚珍本”蝎尾、蛇梢肉各五分，有麝香研，同朱砂、竺黃各一字匕。方末云《閻氏集宝生信效方》内小兒諸方，言皆得于汝人錢氏，其間大青膏無天麻，有大青生研一分，其余藥味，分料和制，與此皆同。其方下證治云：治小兒伤风，其候伸欠顿闷，口中氣熱，恶风脈浮，比此爲详。只用薄荷汤下。


凉驚丸

治驚疳。


草龍胆防风青黛（各三錢）钩藤（二錢）黃连（五錢）牛黃麝香龍腦（各一字）


面糊丸粟米大，每服三五丸，金银花汤下。


粉红丸

（又名温驚丸）


天南星（腊月酿牛胆中百日，阴干，取末四两别研，無酿者，只锉炒熟用）朱砂（一錢五分研）天竺黃（一两研）龍腦（半字别研）坯子胭脂（一錢研，乃染胭脂。）


上用牛胆汁和丸，鸡头大，每服一丸，小者半丸，沙糖温水化下。


泻青丸

治肝熱搐搦，脈洪實。


当歸（去芦头切焙秤）龍腦（焙秤）川芎山栀子仁川大黃（湿纸裹煨）羌活防风（去芦头切焙秤）


上件等分爲末，炼蜜和丸，鸡头大，每服半丸至一丸，煎竹叶汤同沙糖温水化下。


學海案：“聚珍本”方後附录云，王海藏斑疹改误云，東垣先生治斑後风熱毒，翳膜氣晕遮睛，以此剂泻之，大效。初觉易治。


地黃丸

治腎怯失音，囟开不合，神不足，目中白睛多，面色白等方。


熟地黃（八錢）山萸肉干山藥（各四錢）泽泻牡丹皮白茯苓（去皮各三錢）


上爲末，炼蜜丸，如梧子大，空心，温水化下三丸。


泻白散

（又名泻肺散）


治小兒肺盛氣急喘嗽。


地骨皮桑白皮（炒各一两）甘草（炙一錢）上锉散，入粳米一撮，水二小盏，煎七分，食前服。


學海案：“聚珍本”甘草作半两。


阿胶散

（又名补肺散）


治小兒肺虛氣粗喘促。


阿胶（一两五錢麸炒）黍粘子（炒香）甘草（炙各二錢五分）马兜铃（五錢焙）杏仁（七个去皮尖炒）糯米（一两炒）


上爲末，每服一、二錢，水一盏，煎至六分，食後温服。


导赤散

治小兒心熱，視其睡，口中氣温，或合面睡，及上窜切牙，皆心熱也。心氣熱則心胸亦熱，欲言不能，而有就冷之意，故合面睡。


生地黃甘草（生）木通（各等分）


上同爲末，每服三錢，水一盏，入竹叶同煎至五分，食後温服。一本不用甘草，用黃芩


益黃散

（又名补脾散）


治脾胃虛弱及治脾疳，腹大，身瘦。


陈皮（去白一两）丁香（二錢，一方用木香）诃子（炮去核）青皮（去白）甘草（炙各五錢）


上爲末，三歲兒一錢半，水半盏，煎三分，食前服。


泻黃散

（又名泻脾散）


治脾熱弄舌。


藿香叶（七錢）山栀子仁（一錢）石膏（五錢）甘草（三两）防风（四两去芦切焙）


上锉，同蜜酒微炒香爲细末，每服一錢至二錢，水一盏，煎至五分，温服。清汁，無時學海案：“聚珍本”山栀仁一两，甘草三两云一作三分。方後有附论石膏文云，南方以石爲石膏，以石膏爲寒水石，正與京師相反，乃大误也。蓋石膏洁白，坚硬有墙壁，而寒水石則软烂，以手可碎，外维青黑，中有细文，方書中寒水石則火锻用之。石膏則坚硬不可入火，如白虎汤用石膏，則能解肌熱，破痰，治头痛。若用寒水石則误矣。又有一等，坚白全类石膏，而方敲之，亦皆成方者，名方解石也，可代石膏用之。南人有不信此說者，季忠嘗相與同就京師大藥肆中，买石膏、寒水石、方解石三種，又同诣惠民和剂局，及访諸国醫询之，皆合此說，乃信季忠顷编《保生信效方》，已爲辨论，恐小兒尤不可误，故復見于此。


白術散

治脾胃久虛，呕吐泄泻，频作不止，精液苦竭，烦渴躁，但欲饮水，乳食不进，羸瘦困劣，因而失治，變成驚痫，不论阴陽虛實，并宜服。


人參（二錢五分）白茯苓（五錢）白術（五錢炒）藿香叶（五錢）木香（二錢）甘草（一錢）葛根（五錢，渴者加至一两）


上咀，每服三錢，水煎，熱甚发渴，去木香。


學海案：“聚珍本”葛根二两，余并一两。


涂囟法

麝香（一字）薄荷叶（半字）蝎尾（去毒爲末，半錢，一作半字）蜈蚣末牛黃末青黛末（各一字）


上同研，用熟枣肉剂爲膏，新绵上涂匀，贴囟上，四方可出一指许，火上炙手频熨，百日内外小兒，可用此。


浴体法

治胎肥、胎熱、胎怯。


天麻末（二錢）全蝎（去毒爲末）朱砂（各五錢）乌蛇肉（酒浸焙干）白矾（各二錢）麝香（一錢）青黛（三錢）


上同研匀，每用三錢，水三碗，桃枝一握、叶五七枚，同煎至十沸，温熱浴之，勿浴背


甘桔汤

治小兒肺熱，手掐眉目鼻面。


桔梗（二两）甘草（一两）


上爲粗末，每服二錢，水一盏，煎至七分，去滓，食後温服。加荆芥、防风，名如聖汤。熱甚加羌活、黃芩、升麻。


安神丸

治面黃颊赤，身壯熱，补心。一治心虛肝熱，神思恍惚。


马牙硝（五錢）白茯苓（五錢）麦门冬（五錢）干山藥（五錢）龍腦（一字研）寒水石（五錢研）朱砂（一两研）甘草（五錢）


上末之，炼蜜爲丸，鸡头大，每服半丸，砂糖水化下，無時。


当歸汤

治小兒夜啼者，臟寒而腹痛也。面青手冷，不吮乳者是也。


当歸白芍藥人參（各一分）甘草（炙半分）桔梗陈皮（不去白各一分）


上爲细末，水煎半錢，時時少與服。又有熱痛，亦啼叫不止，夜发，面赤唇焦，小便黃赤，與三黃丸，人參汤下。


泻心汤

治小兒心氣實，則氣上下行涩，合卧則氣不得通，故喜仰卧，則氣上下通。


黃连（一两去须）


上爲末，每服五分，临卧取温水化下。


生犀散

治目淡红，心虛熱。


生犀（二錢锉末）地骨皮（自采佳）赤芍藥柴胡根干葛（锉各一两）甘草（炙五錢）


上爲粗末，每服一、二錢，水一盏，煎至七分，温服，食後。


白饼子

（又名玉饼子）


治壯熱。


滑石末（一錢）輕粉（五錢）半夏末（一錢）南星末（一錢）巴豆（二十四个，去皮膜，用水一升，煮干研细）


上三味，捣罗爲末，入巴豆粉，次入輕粉，又研匀，却入余者藥末，如法令匀，糯米粉如绿豆大，量小兒虛實用藥。三歲以下，每服三丸至五丸，空心，紫苏汤下。忌熱物，若三五歲兒，壯實者不以此爲，加至二十丸，以利爲度。


學海案：“聚珍本”巴豆二十四粒，余并二錢。


利驚丸

治小兒急驚风。


青黛輕粉（各一錢）牵牛末（五錢）天竺黃（二錢）


上爲末，白面糊丸，如小豆大，二十丸，薄荷汤下。一法炼蜜丸，如芡實大一粒，化下


栝蒌汤

治慢驚。（學海案：《本草纲目》引此云，治慢驚带有陽證者。白甘遂即蚤休也。）


栝蒌根（二錢）白甘遂（一錢）


上用慢火炒焦黃色，研匀，每服一字，煎麝香薄荷汤調下，無時。凡藥性虽冷，炒焦用之，乃温也。


五色丸

治五痫。


朱砂（五錢研）水银（一两）雄黃（一两）铅（三两，同水银熬）珍珠末（一两研）


上炼蜜丸，如麻子大，每服三四丸，金银、薄荷汤下。


學海案：“聚珍本”金银下有“花”字。金银能镇心肝，安魂魄，正治驚痫，今人多以金银器煎汤下藥，斯乃古义。“花”字衍也。前凉驚丸方下，亦有“花”字并衍。


調中丸

人參（去芦）白術干姜（炮各三两）甘草（炙减半）


上爲细末，丸如绿豆大，每服半丸至二、三十丸，食前温水送下。


塌氣丸

治虛胀如腹大者，加萝卜子名褐丸子。


胡椒（一两）蝎尾（去毒五錢）


上爲细末，面丸粟米大，每服五七丸至一、二十丸，陈米饮下，無時。一方有木香一錢


木香丸

治小兒疳瘦腹大。


木香青黛（另研）槟榔豆蔻（去皮各一分）麝香（另研一錢五分）续隨子（去皮一两）虾蟆（三个烧存性）


上爲细末，蜜丸绿豆大，每服三、五丸至一、二十丸，薄荷汤下，食前。


胡黃连丸

治肥熱疳。


川黃连（五錢）胡黃连（五錢）朱砂（一錢另研）


以上二物爲细末，入朱砂末，都填入猪胆内，用淡浆水煮，以杖于铫子上，用线钓之，底，候壹炊久取出，研入芦荟、麝香各一分，饭和丸如麻子大，每服五、七丸至二、三十丸，米饮下，食後。（一方用虾蟆半两不烧）


兰香散

治疳氣，鼻下赤烂。


兰香叶（菜名，烧灰二錢）铜青（五分）輕粉（二字）


上爲细末，令匀，看疮大小干贴之。


白粉散

治諸疳疮。


海螵蛸（三分）白芨（三分）輕粉（一分）


上爲末，先用浆水洗，拭干贴。


消積丸

治大便酸臭。


丁香（九个）缩砂仁（二十个）乌梅肉（三个）巴豆（二个，去皮油心膜）


上爲细末，面糊丸黍米大。三歲以上三、五丸；以下三、二丸。温水下，無時。


安虫散

治小兒虫痛。


胡粉（炒黃）槟榔川楝子（去皮核）鹤虱（炒各二两）白矾（铁器熬一分）干漆（炒烟尽二分）雄黃（一分）巴豆霜（一分）


上爲细末，每服一字，大者半錢。温米饮調下，痛時服。


學海案：“聚珍本”無干漆、雄黃、巴豆霜。


紫霜丸

治消積聚。


代赭石（醋淬七次）赤石脂（各一錢）杏仁（五十粒去皮尖）巴豆（三十粒去皮膜心出油）


上先將杏仁巴霜入乳钵内，研细如膏，却入代赭、石脂末，研匀，以汤浸蒸饼爲丸，如粟米大。一歲服五丸，米饮汤下；一二百日内兒三丸，乳汁下。更宜量其虛實加减，微利爲度。


此藥兼治驚痰諸證，虽下不致虛人。


學海案：“聚珍本”無赤石脂。


止汗散

治六陽虛汗，上至顶，不过胸也，不须治之。喜汗，浓衣卧而额汗出也，止汗散止之。


上用故蒲扇灰，如無扇，只將故蒲烧灰研细，每服一、二錢，温酒調下，無時。


香瓜丸

治遍身汗出。


大黃瓜（黃色者一个，去穣）川大黃（湿纸裹煨至纸焦）胡黃连柴胡（去芦）鳖甲（醋炙黃）芦荟青皮黃柏


上除黃瓜外，同爲细末。將黃瓜割去头，填入諸藥置满，却蓋口，用杖子插定，漫火内，面糊丸，如绿豆大。每服三、二丸，食後，冷浆水或新水下；大者五、七丸至十丸。


學海案：“聚珍本”更有黃连，又云各等分。


花火膏

治夜啼。


灯花（一棵）


上涂乳上，令兒吮之。


白玉散

治熱毒氣客于腠理，搏于血氣，发于外皮，上赤如丹，是方用之。


白土（二錢五分，又云滑石）寒水石（五錢）


上爲末，用米醋或新水調涂。


牛黃膏

治驚熱。


雄黃（小枣大，用独茎萝卜根水并醋，共大盏煮尽）甘草（末）甜硝（各三錢）朱砂（半錢匕）龍腦（一錢匕）寒水石（研细五錢匕）


上同研匀，蜜和爲剂，食後，薄荷汤温化下半皂子大。


學海案：“聚珍本”無朱砂，有郁金末、绿豆粉。分量亦别：雄黃、甘草、甜硝各一分，寒水石一两，郁金、腦子各一錢，绿豆粉半两。


牛黃丸

治小兒疳積。


雄黃（研水飞）天竺黃（各二錢）牵牛（末一錢）


上同再研，面糊爲丸，粟米大，每服三丸至五丸。食後，薄荷汤下。并治疳消積，常服尤佳，大者加丸數。


玉露丸

（又名甘露散）


治伤熱吐泻黃瘦。


寒水石（软而微青黑，中有细纹者是）石膏（坚白而墙壁手不可折者是好，各半两）甘草（生一錢）


上同爲细末，每服一字或半錢、壹錢，食後，温汤調下。


百祥丸

（一名南陽丸）


治疮疹倒压黑陷。


用红芽大戟，不以多少，阴干，浆水软去骨，日中曝干，復内汁中煮，汁尽焙干爲末，水丸如粟米大。每服一、二十丸，研赤脂麻汤下，吐利止，無時。


牛李膏

（一名必胜膏）


治同前方。


牛李子


上杵汁，石器内密封，每服皂子大，煎杏胶汤化下。


宣风散

治小兒慢驚。


槟榔（二个）陈皮甘草（各半两）牵牛（四两半生半熟）


上爲细末，三二歲兒，蜜汤調下五分，以上一錢，食前服。


麝香丸

治小兒慢驚、疳等病。


草龍胆胡黃连（各半两）木香蝉壳（去剑爲末，干秤）芦荟（去砂秤）熊胆青黛（各一錢）輕粉腦麝牛黃（各一錢，并别研）瓜蒂（二十一个爲末）


上猪胆丸如桐子及绿豆大。驚疳臟腑，或秘或泻，清米饮或温水下，小丸五、七粒至一十粒。疳眼，猪肝汤下；疳渴，猪汤下亦得。驚风发搐，眼上，薄荷汤化下一丸，更水研一丸滴鼻中。牙根疮、口疮，研贴。虫痛，苦楝子或白芜荑汤送下。百日内小兒，大小便通，水研封脐中。虫候，加干漆、好麝香各少许，并入生油一两点，温水化下。大凡病急則研碎，缓則浸化，小兒虛极、慢驚者勿服，尤治急驚痰熱。


學海案：“聚珍本”分腦麝爲龍腦、麝香二味，無青黛、輕粉、芦荟、熊胆四味。


大惺惺丸

治驚疳百病及諸坏病，不可具述。


辰砂（研）青礞石金牙石（各一錢半）雄黃（一錢）蟾灰（二錢）牛黃龍腦（各一字别研）麝香（半錢别研）蛇黃（三錢，醋淬五次）


上研匀细，水煮，蒸饼爲丸，朱砂爲衣，如绿豆大。百日兒每服一丸，一歲兒二丸，薄荷温汤下，食後。


小惺惺丸

解毒，治急驚，风痫，潮熱及諸疾虛烦，藥毒上攻，躁渴。


腊月取東行母猪粪（烧灰存性）辰砂（水研飞）腦麝（各二錢）牛黃（一錢各别研）蛇黃（西山者，烧赤，醋淬三次，水研飞，干用半两）


上以東流水作面糊丸，桐子大，朱砂爲衣，每服二丸，钥匙研破，温水化下。小兒才生，便宜服一丸，除胎中百疾，食後。


學海案：“聚珍本”腦麝分爲二物。云：猪粪、辰砂各半两，龍腦、麝香各二錢。


银砂丸

治涎盛，膈熱實，痰嗽，驚风，積，潮熱。


水银（结砂子三皂子大）辰砂（研二錢）蝎尾（去毒爲末）硼砂粉霜（各研）輕粉郁李仁（去皮焙秤爲末）白牵牛铁粉好腊茶（各三錢）


上同爲细末，熬梨汁爲膏，丸如绿豆大。龍腦水化下一丸至三丸。亦名梨汁饼子，及治大人风涎，并食後。


學海案：“聚珍本”好腊茶作“好蜡”，恐误。又蝎尾、硼砂、郁李仁、粉霜、牵牛、輕粉作各一錢，铁粉、好蜡作各三錢。


蛇黃丸

治驚痫。因震骇、恐怖、叫號、恍惚是也。


蛇黃（真者三个，火醋淬）郁金（七分一处爲末）麝香（一字）


上爲末，饭丸桐子大。每服一、二丸，煎金银磨刀水化下。


三聖丸

化痰涎，宽膈，消乳癖，化驚风、食痫、諸疳。小兒一歲以内，常服极妙。


小青丸

青黛（一錢）牵牛（末三錢）腻粉（一錢）


并研匀，面糊丸，黍米大。


小红丸

天南星（末一两生）朱砂（半两研）巴豆（一錢取霜）


并研匀，姜汁面糊丸，黍米大。


小黃丸

半夏（生末一分）巴豆霜（一字）黃柏（末一字）


并研匀，姜汁面糊丸，黍米大。以上百日者各一丸，一歲者各二丸，隨乳下。


學海案：“聚珍本”小青丸作青黛一分，牵牛末三分，腻粉二錢。小红丸巴豆作二錢。


小黃丸黃柏作半錢。


铁粉丸

治涎盛，潮搐，吐逆。


水银砂子（二分）朱砂铁粉（各一分）輕粉（二分）天南星（炮制去皮脐，取末一分）


上同研，水银星尽爲度，姜汁面糊丸，粟米大，煎生姜汤下，十丸至十五丸、二三十丸


银液丸

治驚熱，膈實呕吐，上盛涎熱。


水银（半两）天南星（二錢炮）白附子（一錢炮）


上爲末，用石腦油爲膏。每服一皂子大，薄荷汤下。


學海案：“聚珍本”有龍腦半錢，輕粉一錢，蝎尾甘一枚炙去毒，上同研匀，石腦油丸如绿豆大。每服二、三丸，乳香汤下，大者稍加，無時。


镇心丸

治小兒驚痫，心熱。


朱砂龍齒牛黃（各一錢）铁粉琥珀人參茯苓防风（各二錢）全蝎（七个焙）


上末炼蜜丸如桐子大，每服一丸，薄荷汤下。


金箔丸

治急驚涎盛。


金箔（二十片）天南星（锉炒）白附子（炮）防风（去芦须焙）半夏（汤浸七次，切焙干秤各半两）雄黃辰砂（各一分）生犀末（半分）牛黃腦麝（各半分。以上六物研）


上爲细末，姜汁面糊丸，麻子大，每服三、五丸至一、二十丸，人參汤下。如治慢驚，去龍腦，服無時。


學海案：“聚珍本”作牛黃、龍腦、麝香各半錢，雄黃、辰砂（各二分）。余同。


辰砂丸

治驚风涎盛潮作，及胃熱吐逆不止。


辰砂（别研）水银砂子（各一分）天麻牛黃（五分）腦麝（别研五分）生犀末白僵（酒炒）蝉壳（去足）干蝎（去毒炒）麻黃（去节）天南星（汤浸七次，焙切，干秤各一分）


上同爲末，再研匀，熟蜜丸如绿豆大，朱砂爲衣，每服一二丸或五七丸，食後服之，薄荷汤送下。


學海案：“聚珍本”天麻一分，龍腦、麝香、牛黃各五錢。余同。


剪刀股丸

治一切驚风，久經宣利，虛而生驚者。


朱砂天竺黃（各研）白僵蚕（去头足炒）蝎（去毒炒）干蟾（去四足并腸，洗炙焦黃蝉壳（去剑）五灵脂（去黃者爲末各一分）牛黃龍腦（并研各一字）麝香（研五分）蛇黃（五錢烧赤，醋淬三五次，放水研飞）


上藥末共二两四錢，東流水煮，白面糊丸，桐子大。每服一丸，剪刀环头研，食後薄荷汤化下。如治慢驚，即去龍腦。


麝蟾丸

治驚涎潮搐。


大干蟾（秤二錢，烧另研）铁粉（三錢）朱砂青礞石（末）雄黃（末）蛇黃（烧取末各二錢匕）龍腦（一字）麝香（一錢匕）


上件研匀水浸，蒸饼爲丸，如桐子大，朱砂爲衣。薄荷水下半丸至一丸。無時。


學海案：“聚珍本”铁粉作輕粉。


软金丹

治驚熱痰盛，壅嗽膈實。


天竺黃輕粉（各二两）青黛（一錢）黑牵牛取头末半夏（用生姜三錢同捣成曲，焙干，再爲细末，各三分）


上同研匀，熟蜜剂爲膏。薄荷水化下，半皂子大至一皂子大，量兒度多少用之。食後。


學海案：“聚珍本”竺黃、輕粉各半两，一作二两，青黛作一分。余同。


桃枝丸

疏取積熱及结胸，又名桃符。


巴豆霜川大黃黃柏（末各一錢一字）輕粉砂（各五分）


上爲细末，面糊丸，粟米大。煎桃枝汤下。一歲兒，五、七丸，五七歲，二、三十丸。


桃符汤下亦得。未兒，三、二丸，临卧。


學海案：“聚珍本”黃柏下云各一分一字。


蝉花散

治驚风，夜啼，切牙，咳嗽，及疗咽喉壅痛。


蝉花（和壳）白僵蚕（直者酒炒熟）甘草（炙各一分）延胡索（半分）


上爲末，一歲一字，四、五歲半錢。蝉壳汤下。食後。


钩藤饮子

治吐利，脾胃虛风，慢驚。


钩藤（三分）蝉壳防风（去芦头切）人參（去芦头切）麻黃（去节秤）白僵蚕（炒黃）天麻蝎尾（去毒炒各半两）甘草（炙）川芎（各一分）麝香（一分别研入）


上同爲细末，每服二錢，水一盏，煎至六分，温服，量多少與之。寒多加附子末半錢學海案：“聚珍本”麝香作一錢，按上称三分、一分，“分”字皆讀去聲，今宜改作錢字。麝香一分，“分”字如字讀乃合。方後加附子末半錢，加于二錢剂中也。


抱龍丸

治伤风、瘟疫，身熱昏睡，氣粗，风熱痰寒壅嗽，驚风潮搐，及蛊毒、中暑。沐浴後并可服，壯實小兒，宜時與服之。


天竺黃（一两）雄黃（水飞一錢）辰砂麝香（各别研半两）天南星（四两，腊月酿牛胆中，阴干百日，如無，只將生者去皮脐，锉炒干用）


上爲细末，煮甘草水和丸，皂子大，温水化下服之。百日小兒，每丸分作三、四服；五、二丸；大人三、五丸。亦治室女白带。伏暑，用盐少许，嚼一、二丸，新水送下。腊月中，雪水煮甘草和藥尤佳。一法用浆水或新水浸天南星三日，候透，软煮三、五沸，取出乘软切去皮，只取白软者，薄切焙干炒黃色，取末八两，以甘草二两半，拍破，用水二碗浸一宿，慢火煮至半碗，去滓，旋旋洒入天南星末，慢研之，令甘草水尽，入余藥。


豆卷散

治小兒慢驚。多用性太温及熱藥治之，有驚未退而别生熱症者；有病愈而致熱症者；有急驚者甚多。当問病者几日？因何得之？曾以何藥疗之？可用解毒之藥，無不效，宜此方。


大豆黃卷（水浸黑豆生芽是也，晒干）板蓝根贯众甘草（炙各一两）


上四物同爲细末，每服半錢至一錢，水煎去滓服，甚者三錢，浆水内入油數点煎。又治吐虫，服無時。


龍腦散

治急慢驚风。


大黃（蒸）甘草半夏（汤洗薄切，用姜汁浸一宿，焙干炒）金星石禹余粮不灰木青蛤粉银星石寒水石


上各等分，同爲细末，研入龍腦一字，再研匀，新水調一字至五分，量兒大小與之。通毒，本舊方也，仲陽添入甘松三两枝，藿香叶末一錢，金芽石一分，减大黃一半，治藥毒吐血，神妙。


治虛风方回生散

治小兒吐泻或误服冷藥，脾虛生风，因成慢驚。


大天南星（一个，重八、九錢以上者良）


上用地坑子一个，深三寸许，用炭火五斤，烧通赤，入好酒半盏在内，然後入天南星，却用炭火三、二條，蓋却坑子，候南星微裂，取出刺碎，再炒匀熟，不可稍生，候冷爲细末，每服五分或一字，量兒大小，浓煎生姜、防风汤，食前調下，無時。


又方梓朴散

半夏（一錢，汤洗七次，姜汁浸半日晒干）梓州浓朴（一两细锉）


上件米泔三升，同浸一百刻，水尽爲度，如百刻水末尽，加火熬干，去浓朴，只將半夏研爲细末。每服半字、一字，薄荷汤調下。無時。


褊银丸

治风涎，膈實，上熱及乳食不消，腹胀喘粗。


巴豆（去皮油心膜研细）水银（各半两）黑铅（二錢半，水结砂子）麝香（五分另研）好墨（八錢研）


上將巴豆末并墨再研匀，和入砂子、麝香，陈米粥和丸，如绿豆大捏褊。一歲一丸，二歲二、三丸，五歲以上五、六丸，煎薄荷汤放冷送下，不得化破。更量虛實增减，并食後。


牛黃膏

治熱及伤风疳熱。


雄黃（研）甘草末川甜硝（各一分）寒水石（生飞研一两）腦子（一錢）绿豆粉（半两）


上研匀，炼蜜和成膏，薄荷水化下，半皂子大，食後。


學海案：“聚珍本”寒水石作一分，一作一两，有郁金末一錢，此與前牛黃膏小異。“聚珍本”作生黃膏。


五福化毒丹

治疮疹余毒上攻口齒，躁烦，亦咽干，口舌生疮，及治蕴熱積，毒熱，驚惕，狂躁。


生熟地黃（焙秤各五两）玄參天门冬（去心）麦门冬（去心焙秤各三两）甘草（炙）甜硝（各二两）青黛（一两半）


上八味爲细末，後研入硝、黛，炼蜜丸如鸡头大。每服半丸或一丸，食後，水化下。


羌活膏

治脾胃虛，肝氣熱盛生风，或取转过，或吐泻後爲慢驚，亦治伤寒。


羌活（去芦头）川芎人參（去芦头）赤茯苓（去皮）白附子（炮各半两）天麻（一两）白僵蚕（酒浸炒黃）干蝎（去毒炒）白花蛇（酒浸取肉焙干各一分）川附子（炮去皮脐）防风（去芦头切焙）麻黃（去节秤各三錢）豆蔻肉鸡舌香（即母丁香）藿香叶木香（各二錢）輕粉（一錢）珍珠麝香牛黃（各一錢）龍腦（半字）雄黃辰砂（各一分以上七味各别研入）


上同爲细末，熟蜜和剂旋丸，大豆大。每服一、二丸，食前，薄荷汤或麦冬汤温化下。


實熱、驚急勿服，性温故也。服無時。


學海案：“聚珍本”白花蛇下云各一两；木香上有沉香一味。後附辨鸡舌香文云：古今舌香同異纷纷，或以爲番枣核，或以爲母丁香，互相排抵，竟無定說。季忠以爲最爲易辨。所以久無定說者，惑于其名耳！古人名藥，多以其形似者名之，如乌头、狗脊、鹤虱之类是。番枣核、母丁香本是二物，皆以形似鸡舌，故名适同。凡藥同名異實，如金樱、地锦之类，不足怪也。如鸡舌二类，各有主疗。番枣核者，得于乳香中，今治伤折藥多用之。母丁香即丁香之老者，极芳烈，古人含鸡舌香，乃此类也。今治氣温中藥多用之。所謂最易辨者如


郁李仁丸

治襁褓小兒，大小便不通，驚熱痰實，欲得溏动者。


郁李仁（去皮）川大黃（去粗皮取實者锉，酒浸半日，控干，炒爲末，各一两）滑石（半两研细）


上先將郁李仁研成膏，和大黃、滑石，丸如黍米大。量大小與之，以乳汁或薄荷汤下，


犀角丸

治风熱痰實面赤，大小便秘涩，三焦邪熱，腑臟蕴毒，疏导极稳方。


生犀角末（一分）人參（去芦头切）枳實（去瓤炙）槟榔（半两）黃连（一两）大黃（


，酒浸切片，以巴豆去皮一百个，贴在大黃上，纸裹饭上蒸三次，切炒令黃焦，去巴豆不用上爲细末，炼蜜和丸，如麻子大。每服一二十丸，临卧熟水下，未动，加丸。亦治大人，孕妇不损。


異功散

温中和氣，治吐泻，不思乳食。凡小兒虛冷病，先與數服，以助其氣。


人參（切去顶）茯苓（去皮）白術陈皮（锉）甘草（各等分）


上爲细末，每服二錢，水一盏，生姜五片，枣两个，同煎至七分，食前，温量多少與之


藿香散

治脾胃虛有熱，面赤，呕吐涎嗽，及转过度者。


麦门冬（去心焙）半夏曲甘草（炙各半两）藿香叶（一两）


上爲末，每服五分至一錢，水一盏半，煎七分，食前温服。


學海案：“聚珍本”有石膏半两。


如聖丸

治冷熱疳泻。


胡黃连白芜荑（去扇炒）川黃连（各二两）使君子（一两去壳秤）麝香（别研五分）干虾蟆（五枚锉酒熬膏）


上爲末，用膏丸如麻子大，每服人參汤下。二、三歲者，五、七丸；以上者，十丸至十五丸。無時。


白附子香连丸

治腸胃氣虛，暴伤乳哺，冷熱相雜，泻痢赤白，里急後重，腹痛扭撮，昼夜频并，乳食黃连木香（各一分）白附子（大二个）


上爲末，粟米饭丸，绿豆大或黍米大，或服十丸至二、三十丸，食前，清米饮下，日夜各四五服。


豆蔻香连丸

治泄泻，不拘寒熱赤白，阴陽不調，腹痛腸鸣切痛，可用如聖。


黃连（炒三分）肉豆蔻南木香（各一分）


上爲细末，粟米饭丸，米粒大。每服米饮汤下，十丸至二、三十丸，日夜各四五服，食


小香连丸

治冷熱腹痛，水谷利，滑腸方。


木香诃子肉（各一分）黃连（半两炒）


上爲细末，饭和丸绿豆大。米饮下十丸至三五十丸，频服之，食前。


二聖丸

治小兒臟腑或好或泻，久不愈，羸瘦成疳。


川黃连（去须）黃柏（去粗皮各一两）


上爲细末，將藥末入猪胆内，汤煮熟，丸如绿豆大。每服二、三十丸，米饮下。量兒大小加减，频服，無時。


没石子丸

治泄泻白浊，及疳痢、滑腸、腹痛者方。


木香黃连（各一分，一作各二錢半）没石子（一个）豆蔻仁（二个）诃子肉（三个）


上爲细末，饭和丸麻子大，米饮下。量兒大小加减，食前。


当歸散

治變蒸有寒無熱。


当歸（二錢）木香官桂甘草（炙）人參（各一錢）


上咀，每服二錢，水七分盏，姜三片，枣一枚去核，同煎服。


温白丸

治小兒脾氣虛困，泄泻瘦弱，冷疳洞利，及因吐泻，或久病後成慢驚，身冷螈。


天麻（生半两）白僵蚕（炮）白附子（生）干蝎（去毒）天南星（锉汤浸七次，焙各一分）


上同爲末，汤浸，寒食面和丸，如绿豆大，圆了仍與寒食面内，養七日取出。每服五、七丸至二、三十丸，空心煎生姜米饮，渐加丸數，多與服。


豆蔻散

治吐泻烦渴，腹胀，小便少。


豆蔻丁香（各半分）舶上硫黃（一分）桂府白滑石（三分）


上爲细末，每服一字至半錢，米饮下，無時。


温中丸

治小兒胃寒泻白，腹痛腸鸣，吐酸水，不思食，及霍亂吐泻。


人參（切去顶焙）甘草（锉焙）白術（各一两爲末）


上姜汁面和丸，绿豆大。米饮下一、二十丸，無時。


胡黃连麝香丸

治疳氣羸瘦，白虫作方。


胡黃连白芜荑（去扇各一两）木香黃连（各半两）辰砂（另研一分）麝香（锉研一


上爲细末，面糊丸绿豆大。米饮下五、七丸至十丸；三五歲以上者，可十五丸、二十丸。無時。


大胡黃连丸

治一切驚疳，腹胀，虫动，好吃泥土生米，不思饮食，多睡，吼，臟腑或秘或泻，肌肤黃瘦，毛焦发黃，饮水，五心烦熱，能杀虫，消进饮食，治疮癣，常服不泻痢方。


胡黃连黃连苦楝子（各一两）白芜荑（去扇半两，秋初三分）芦荟（另研）干蟾头（烧存性另研各一分）麝香（一錢另研）青黛（一两半另研）


上先將前四味爲细末，猪胆汁和爲剂，每一胡桃大，入巴豆仁一枚置其中，用油单一重，蒸熟，去巴豆，用米一升许蒸，米熟爲度，入後四味爲丸。如難圆，少入面糊丸，麻子大。每服十丸、十五丸，清米饮下，食後、临卧、日进三两服。


榆仁丸

治疳熱瘦瘁，有虫，久服充肥。


榆仁（去皮）黃连（去头，各一两）


上爲细末，用猪胆七个，破开取汁，與二藥同和入碗内，甑上蒸九日，每日一次，候日，研麝香五分，汤浸一宿，蒸饼同和成剂，丸如绿豆大。每服五七丸至一、二十丸，米饮下


大芦荟丸

治疳杀虫，和胃止泻。


芦荟（研）木香青橘皮胡黃连黃连白芜荑（去扇秤）雷丸（破开，白者佳，赤者杀人，勿用）鹤虱（微炒，各半两）麝香（二錢另研）


上爲细末，粟米饮丸绿豆大。米饮下二十丸，無時。


龍骨散

治疳，口疮，走马疳。


砒霜蟾酥（各一字）粉霜（五分）龍骨（一錢）定粉（一錢五分）龍腦（半字）


上先研砒粉极细，次入龍骨再研，次入定粉等同研，每用少许敷之。


橘连丸

治疳瘦，久服消食和氣，長肌肉。


陈橘皮（一两）黃连（一两五錢去须，米泔浸一日）


上爲细末，研入麝香五分，用猪胆七个，分藥入在胆内，浆水煮，候临熟以針微扎破熟爲度，取出，以粟米粥和丸，绿豆大。每服十丸至二、三十丸，米饮下，量兒大小與之，


龍粉丸

治疳渴。


草龍胆定粉乌梅肉（焙秤）黃连（各二分）


上爲细末，炼蜜丸，如麻子大。米饮下一、二十丸，無時。


香银丸

治吐。


丁香干葛（各一两）半夏（汤浸七次，切焙）水银（各半两）


上三味，同爲细末，將水银與藥同研匀，生姜汁丸，如麻子大。每服一、二丸至五、七丸，煎金银汤下，無時。


金华散

治干湿疮癣。


黃丹（一两）輕粉（一錢）黃柏黃连（各半两）麝香（少许）


上爲末，先洗，次干掺之，如干癣疮，用腊月猪脂和敷，如無，用麻油亦可，加黃芩、


安虫丸

治上、中二焦虛，或胃寒虫动及痛。又名苦楝丸方。


干漆（三分，杵碎炒烟尽）雄黃巴豆霜（一錢）


上爲细末，面糊丸，黍米大，量兒大小與服，取東行石榴根煎汤下，痛者煎苦楝根汤下，或芜荑汤下五、七丸至三、二十丸，发時服。


芜荑散

治胃寒虫痛。


白芜荑（去扇秤）干漆（炒各等分）


上爲细末，每服一字，或五分、一錢，米饮調下，发時服。


上方杜壬養生必用方同。杜亦治胃寒虫上。


胆矾丸

治疳，消癖进食，止泻和胃，遣虫。


胆矾（真者一錢爲粗末）绿矾（真者二两）大枣（十四个去核）好醋（一升）


以上四物同煎，熬令枣烂和後藥。


使君子（二两去壳）枳實（去穣炒三两）黃连诃黎勒（去核各一两，并爲粗末）巴豆（二七枚，去皮破之）


以上五物同炒令黑，约三分干，入後藥。


夜明砂（一两）虾蟆灰（存性一两）苦楝根皮


以上三物再同炒，候干，同前四物杵罗爲末，却同前膏和入臼中，杵千下。如未成更旋枣肉，亦不可多，恐服之難化。太稠，即入温水，可圆即丸，如绿豆大。每服二、三十丸，米饮温水下，不拘時。


真珠丸

取小兒虛中一切積聚、驚涎、宿食、乳癖。治大小便涩滞，疗腹胀，行滞氣。


木香白丁香（真者）丁香（末五分）巴豆仁（十四个，水浸一宿，研极腻）輕粉（各五分，留少许爲衣）白滑石（末二錢）


上爲末，研匀，湿纸裹烧，粟米饭丸麻子大。一歲一丸，八九歲以上至十五歲服八丸，炮皂子煎汤放冷下。挟风熱難动者，先服凉藥一服；乳癖者，减丸數，隔日临卧一服。


消坚丸

消乳癖及下交奶，又治痰熱膈實，取積。


HT砂末巴豆霜輕粉（各一錢）水银砂子（两皂子大）细墨（少许）黃明胶（末五錢）


上同研匀，入面糊丸，如麻子大。倒流水下，一歲一丸，食後。


百部丸

治肺寒壅嗽，微有痰。


百部（三两炒）麻黃（去节）杏仁（四十个去皮尖，微炒，煮三五沸）


上爲末，炼蜜丸如芡實大，熱水化下，加松子仁肉五十粒，糖丸之，含化大妙。


紫草散

发斑疹。


钩藤钩子紫草茸（各等分）


上爲细末，每服一字，或五分、一錢，温酒調下，無時。


秦艽散

治潮熱，减食，蒸瘦方。


秦艽（去芦头切焙）甘草（炙各一两）干薄荷（半两勿焙）


上爲粗末，每服一二錢，水一中盏，煎至八分，食後温服。


地骨皮散

治虛熱潮作，亦治伤寒壯熱，及余熱方。


地骨皮（自采佳）知母银州柴胡（去芦）甘草（炙）半夏（汤洗十次，切焙）人參（切去顶焙）赤茯苓（各等分）


上爲细末，每服二錢，姜五片，水一盏，煎至八分，食後温服，量大小加减。


人參生犀散

解小兒時氣寒壅、咳嗽，痰逆喘满，心忪驚悸，臟腑或秘或泄，調胃进食。又主一切风熱，服寻常凉藥即泻而减食者。


人參（切去芦三錢）前胡（去芦七錢）甘草（炙黃二錢）桔梗杏仁（去皮尖略爆干爲末，秤各五錢）


上將前四味爲末，後入杏仁，再粗罗罗过。每服二錢，水一盏，煎至八分，去滓温服，食後。


三黃丸

治諸熱。


黃芩（半两去心）大黃（去皮湿纸裹煨）黃连（去须各一錢）


上同爲细末，面糊丸绿豆大或麻子大。每服五七丸至十五丸、二十丸，食後，米饮送下


治囟开不合、鼻塞不通方

天南星大者，微炮去皮爲细末，淡醋調，涂緋帛上，贴囟上，火炙手频熨之。


黃散

治虛熱盗汗。


牡蛎（）黃生地黃（各等分）


上爲末，煎服，無時。


虎杖散

治實熱盗汗。


上用虎杖锉，水煎服。量多少與之，無時。


捻头散

治小便不通方。


延胡索川苦楝（各等分）


上同爲细末，每服五分或一錢，捻头汤調下，量多少與之。如無捻头汤，即汤中滴油數点，食前。


羊肝散

治疮疹入眼成翳。


上用蝉蜕末，水煎，羊子肝汤調服二三錢。凡痘疮才欲著痂，即用酥或面油不住润之，可揭即揭，若不润及迟揭，疮硬即隱成瘢痕。


蝉蜕散

治斑疮入眼，半年以内者，一月取效。


蝉蜕（去土取末一两）猪悬蹄甲（二两，罐子内盐泥固济，烧存性）


上二味研，入羚羊角细末一分拌匀。每服一字；百日外兒五分；三歲以上一、二錢。温水或新水調下，日三、四，夜一、二，食後服。一年以外難治。


乌藥散

治乳母冷熱不和及心腹時痛，或水泻，或乳不好。


天台乌藥香附子（破用白者）高良姜赤芍藥


上各等分爲末，每服一錢，水一盏，同煎六分，温服。如心腹疼痛，入酒煎。水泻，米饮調下。無時。


二氣散

治冷熱驚吐反胃，一切吐利，諸治不效者。


硫黃（半两研）水银（二錢半研，不見星，如黑煤色爲度）


上每服一字至五分，生姜水調下或同炒，结砂爲丸。


葶苈丸

治乳食冲肺，咳嗽、面赤、痰喘。


甜葶苈（隔纸炒）黑牵牛（炒）汉防己杏仁（炒去皮尖各一錢）


上爲末，入杏仁泥，取蒸陈枣肉和捣爲丸，如麻子大，每服五丸至七丸，生姜汤送下。


麻黃汤

治伤风发熱、無汗、咳嗽、喘急。


麻黃（去节三錢，水煮去沫，漉出晒干）肉桂（二錢）甘草（炙一錢）杏仁（七个去皮尖麸炒黃研膏）


每服一錢，水煎服。以汗出爲度，自汗者不宜服。


生犀磨汁

治疮疹不快，吐血衄血。


生犀磨汁


學海案：“聚珍本”有生犀散云，消毒氣，解内熱。用生犀磨浓汁，微温饮一茶脚许，乳食後，更量大小加减之。與此方同而治異。


大黃丸

治諸熱。


大黃黃芩（各一两）


上爲末，炼蜜丸如绿豆大。每服五丸至十丸，温蜜水下。量兒加减。


使君子丸

治臟腑虛滑及疳瘦下利，腹胁胀满，不思乳食。常服，安虫补胃，消疳肥肌。


浓朴（去粗皮姜汁涂焙）甘草（炙）诃子肉（半生半煨）青黛（各半两，如是兼驚及带入此味，如則變疳不調，不用此味）陈皮（去白一分）使君子（去壳一两，面裹煨熟，去面


上爲末，炼蜜丸，如小鸡头大，每服一丸，米饮化下。百日以上、一歲以下，服半丸。


乳汁化下。


青金丹

疏风利痰。


芦荟牙硝青黛（各一錢）使君子（三枚）硼砂輕粉（各五分）蝎稍（十四个）


上末，磨香墨拌，丸麻子大。每三丸，薄荷汤下。


烧青丸

治乳癖。


輕粉粉霜HT砂（各一錢）白面（二錢）玄精石（一分）白丁香（一字）定粉（一錢）龍腦（十字）


上同一处，研令极细，滴水和爲一饼，以文武火烧熟勿焦，再爲末，研如粉面，滴水和丸如黃米。每服七丸，浆水化下。三歲以下服五丸，量兒大小，加减服之。此古方也。


败毒散

治伤风、瘟疫、风湿，头目昏暗，四肢作痛，增寒壯熱，项强睛疼，或恶寒咳嗽，鼻塞聲重。


柴胡（洗去芦）前胡川芎枳壳羌活独活茯苓桔梗（炒）人參（各一两）甘草（半两）


上爲末，每服二錢，入生姜、薄荷煎，加地骨皮、天麻，或咀，加蝉蜕、防风。治驚熱可加芍藥、干葛、黃芩；無汗加麻黃。


學海案：“聚珍本”方末無加地骨皮。以下有云，此古方也。錢氏加甜葶苈半两，薄荷叶半两，名羌活散，蓋閻氏注也。


附方

學海案：“聚珍本”较此本少凉驚丸（名同方異）、粉红丸、阿胶散、涂囟法、浴体法、汤、利驚丸、消積丸、花火膏、百祥丸、牛李膏、宣风散、蛇黃丸、镇心丸（名同方異）、抱龍丸、五福化毒丹、当歸散、安虫丸、芜荑散、人參生犀散、羊肝散、葶苈丸、生犀磨汁、使君子丸、青金丹（名同方異）、烧青丸，共二十六方，而别有木瓜丸、青金丹、生犀散（與生犀磨汁，方同治異）、龍腦膏、栀豉饮子、白虎汤、大黃丸（名同方異）、镇心丸、钩藤膏、魏香散、凉驚丸、独活饮子、三黃散、人參散、槟榔散、黃散（名同方異）、地骨皮散（名同方異）、兰香散、敷齒立效散、蚵皮丸共二十方。其間龍腦膏、栀豉饮子、白虎汤、钩藤膏、魏香散五方，已見閻氏書中，余十五方，未知何出？附录于此，以备习是业者有所采焉。


木瓜丸

止吐。


木瓜末麝香腻粉木香末槟榔末（各一字）


上同研，面糊丸，如小黃米大。每服一、二丸，甘草水下，無時服。


青金丹

青黛（研）雄黃（飞研）胡黃连（各半两）白附子（炮制二錢）水银（一錢與腻粉同研）粉（水银同研）熊胆（用温水化入）芦荟（研）蟾酥（研入各一分）麝香（半分）龍腦（研）朱砂（飞研）铅霜（研各一字）


上爲细末，令匀，用熬过猪胆汁浸，蒸饼和丸，如黃米大。退驚治风，化虫杀疳，除百进乳食，治一切驚风天钓，目睛上視，手足搐搦，状候多端。用藥一丸，温水化滴鼻中，令嚏喷三五次，更用薄荷汤下二丸即愈。如久患五疳，腹胀头大，四肢瘦小，好吃泥土，不思乳食，愛咬提甲，時眉毛，头发稀疏，肚上青筋，及又患泻痢，并用米饮下二丸。如鼻下赤烂，口齒疳虫并口疮等，用乳汁研二丸，涂在患处。疳眼雀目，白羊肝一枚，以竹刀子批开，入藥二丸在内，以麻缕缠定，用淘米泔煮熟，空腹食之。仍令乳母常忌鱼腥、大蒜、鸡、鸭、猪肉等。此藥若隔三二日一服，永


生犀散

消毒氣，解内熱。


生犀（凡盛物者，皆經蒸煮，不堪用，须生者爲佳）


上一物，不拘多少，于涩器物中，用新水磨浓汁，微温饮一茶脚许，乳食後，更量大小加减之。


大黃丸

治风熱里實，口中氣熱，大小便闭赤，饮水不止，有下證者，宜服之。


大黃（一两，酒洗过，米下蒸熟，切片曝干）川芎（一两锉）甘草（一分锉炙）黑牵牛（半两半生熟炒）


上爲细末，稀糊和丸，如麻子大。二歲每服十丸，温蜜水下，乳後服，以溏利爲度；未利加丸數再服。量大小虛實用之。


镇心丸

凉心經，治驚熱痰盛。


甜硝（白者）人參（切去芦末）甘草（炙取末）寒水石（烧各一两）干山藥（白者）白茯苓（各二两）朱砂（一两）龍腦麝香（各一錢，三味并研碎）


上爲末，熟蜜丸鸡头大。如要红，入坯子胭脂二錢，即染胭脂是也。温水化下半丸至一、二丸，食後。


凉驚丸

硼砂（研）粉霜（研）郁李仁（去皮焙干爲末）輕粉铁粉（研）白牵牛末（各一錢）好腊茶（三錢）


上同爲细末，熬梨爲膏，丸绿豆大。龍腦水化下一丸至三丸。亦名梨汁饼子。及治大人风涎，并食後服。（一本無白牵牛末）


独活饮子

治腎疳臭息候良方。


天麻木香独活防风（各一錢）麝香（少许研细末和入）


上每服一錢匕，小者半錢，麦门冬熟水調下。


三黃散

治腎疳硼砂候良方。


牛黃大黃生地黃木香青黛（各等分爲末）


上每服一錢匕，熟水調服。


人參散

治腎疳溃槽候良方。


肉豆蔻（炮）胡黃连人參杏仁（炒）甘草（炙，各等分爲末）


上每服一錢匕，小者半錢，温熟水調服。


槟榔散

治腎疳宣露候良方。


木香槟榔人參黃连甘草（炙，各等分爲末）


上每服一錢，小者半錢，熟水調服。


黃散

治腎疳腐根候良方。


黃（蜜炙）牛黃人參天麻蝎（去毒）杏仁（炒）白茯苓川当歸生地黃（洗）熟干地黃（洗各等分爲末）


上每服小者半匕，煎天门冬熟水調服，麦门冬亦得。


地骨皮散

治腎疳，齦牙齒肉烂腐臭，鲜血常出良方。


生干地黃（半两）真地骨皮细辛（各一分）五倍子（炒令焦二錢）


上爲末，每用少许敷之，频與功效，多不妨。议曰：本經所載，疳證有五，謂五臟所受得其名。今述腎疳一臟，有五證候者，最爲要急，不可同常。此疾具陈有五種，候傳迅疾可畏，乃知走马之號不诬。初发之時，兒孩口臭，上干胃口，氣息臭郁；渐进损筋，齦肉生疮，或肿或烂，其齒焦黑；又进，從牙槽内发作疮，破溃脓烂；又进，熱逼入脈，常血出，其熱注久，牙齦腐坏，槽宽齒脱，六七歲孩落尽，不復更生，豈可治疗！今以妙方，宜速與隨其傳變而理，不待疾作而後藥也。


兰香散

治小兒走马疳，牙齒溃烂，以至硼砂出血齒落者。


輕粉兰香（末各一錢）密陀僧（半两，醋淬爲末）


上研如粉，敷齒及齦上，立效。议曰：婴孩受病，症候多疳，良由氣郁三焦，疳分五臟有腎經，常虛得疳，名之曰急，以走马爲喻，治疗颇難。此等證：初作口氣，名曰臭息；次第齒黑，名曰硼砂；盛則齦烂，名曰溃槽；又盛血出，名曰宣露；重則齒自脱落，名曰腐根。其根既腐，何由理之？嗟乎！豪家育子，哺以甘肥，腎堂受之虛熱，或因母在難月，恣食浓味，令兒所招，俱非偶然而作。今將秘方述于後。


敷齒立效散

鸭嘴胆矾（一錢匕，红研）麝香（少许）


上研匀，每以少许敷牙齒齦上。又一方用蟾酥一字，加麝香和匀敷之。议曰：血之流行也，氣之循环者卫也。變蒸足後，饮食之間，深恐有伤于荣卫而作众疾。其或氣伤于毒，血伤于熱，熱毒攻之。虛臟所受，何臟爲虛？蓋小兒腎之一臟常主虛，不可令受熱毒，攻及腎臟，伤乎筋骨。惟齒受骨之余氣，故先作疾，名曰走马，非徐徐而作。所宜服藥，甘露饮地黃膏、化毒丹、消毒饮。其外證以前件立效散、及麝酥膏敷之。切忌與食熱毒之物。此疳不同常證，醫宜深究保全爲上。若用常方，難于痊愈。


蚵皮丸

治小兒五疳，八痢，乳食不节，寒温調适乖违，毛发焦黃，皮肤枯悴，脚细肚大，顱解，渐觉羸，時发寒熱，盗汗，咳嗽，腦後核起，腹内块生，小便泔浊，脓痢淀青，眉咬指，吃土甘酸，吐食不化，烦渴并频，心神昏瞀，鼻赤唇燥，小虫既出，蛔虫咬心，疳眼雀目，名曰丁奚。此藥效验如神。


蚵皮（酒浸去骨焙）白芜荑（去皮）黃连（去须）胡黃连（各一两半）青黛（半两爲衣）


上件研爲细末，猪胆汁面和丸，如粟米大。每服三十丸，用饭饮吞下，食後，临卧，日进三服。

此作品在全世界都属于公有领域，因为作者逝世已经超过100年，且作品于1931年1月1日之前出版。

